Следеће раздобље када се Смоковић спомиње, везује се за такозвани Кипарски рат 1570. године. Тих година, тих година Млетачка република води огорчену борбу са "Османлијама" у вези острва Кипар, али такође и за Далмацију. У својим провалама, обично са коњицом, они су долазили до самих зидина далматинских градова а нарочито до Задра, главног града Далмације. На том путу до Задра, налазио се и Смоковић, јер је био део Задарске комуне. Зато је провидур за Далмацију (а и остали главари Задра) одлучио да изгради одбрамбених утврда око Задра. Тај обруч би обухватала села на североисточној страни, тј. На страни са које су Турци надирали у Задар. Земуник је већ имао неку утврду, али је требало још више то место утврдити и каштел увећати. Затим, на том правцу су још Смоковић и Поличник; У њима је требало изградити одбрамбене куле, ако не каштеле. Требало је брзо и ефикасно деловати.